Na temelju članka 107. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 16/12, 86/12, 94/13 i 152/14) i sukladno uvjetima projekta „S osmijehom u školu-pomoćnici u nastavi makarskih školaraca” u okviru Poziva za dodjelu bespovratnih sredstava „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza II”, koji se financira sredstvima Europskog socijalnog fonda u okviru Operativnog programa „Učinkoviti ljudski potencijali” 2014-2020, Osnovna škola oca Petra Perice , Slavonska 41, Makarska objavljuje

**NATJEČAJ**

**za  zapošljavanje osoba za obavljanje poslova pomoćnika u nastavi**

**- 2 izvršitelja (m/ž)**,  – nepuno radno vrijeme,  25 sati tjedno na određeno vrijeme do 30.06.2017., za rad s učenicima od 5.- 8. razreda

**Vrsta ugovora:** ugovor o radu na određeno vrijeme, do 30.06.2017. godine

**Naknada za prijevoz:** osigurana prema odredbama projekta

**Prednost će imati osobe:**

* prijavljene na evidenciji nezaposlenih osoba Hrvatskog zavoda za zapošljavanje,
* s iskustvom u radu kao pomoćnik u nastavi,
* koje su sudjelovale u edukacijama za pomoćnike u nastavi.

**Opći uvjeti natječaja su:**

* završena najmanje četverogodišnja srednja škola,
* hrvatsko državljanstvo,
* nekažnjavanost kandidata,
* motiviranost za rad s učenicima s teškoćama.
* završena edukacija za pomoćnika u nastavi, odnosno obveza pohađanja edukacije tijekom prva dva mjeseca od selekcije kandidata ukoliko odabrani kandidat nema završenu edukaciju
* zdravstvena sposobnost kandidata (liječnički pregled obaviti će se nakon selekcije kandidata sredstvima osiguranim po projektu)

**Opis poslova**

Osnovna je zadaća pomoćnika u nastavi pružanje neposredne podrške u razredu učenicima s teškoćama u razvoju, pomoć u uključivanju u razredni kolektiv, svladavanje socijalno-psiholoških prepreka i nastavnih sadržaja.

**Dodatna  znanja i vještine**

Poštovanje različitosti, empatija prema djeci s teškoćama u razvoju, emocionalna stabilnost, otvorenost, odgovornost, fleksibilnost, razvijene komunikacijske vještine.

Odabrani kandidati imaju obvezu sudjelovati u programu edukacije u trajanju od minimalno 20 sati, osim kandidata koji su već ranije sudjelovali u programu edukacije za pomoćnika u nastavi.

S kandidatom izabranim za pomoćnika u nastavi sklopit će se ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana.

U prijavi na ovaj Javni poziv kandidat treba navesti svoje osobne podatke (ime i prezime, datum i mjesto rođenja, adresu stanovanja, broj telefona i po mogućnosti e-mail adresu) te dostaviti sve tražene priloge.

Uz vlastoručno potpisanu prijavu, kandidati su dužni priložiti sljedeće dokumente u izvorniku

ili neovjerenoj preslici:

* životopis,
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice ili osobne iskaznice),
* uvjerenje o nekažnjavanju nadležnog suda ne starije od 6 mjeseci od dana objave natječaja,
* dokaz o iskustvu u radu kao pomoćnik u nastavi, dokaz o sudjelovanju u edukaciji za pomoćnika u nastavi, koje kandidati prilažu ako takvo iskustvo posjeduju.

Kandidati će prilikom sklapanja ugovora o radu dostaviti na uvid originalne dokumente.

Nepravodobne i nepotpune prijave, kao i prijave koje nisu vlastoručno potpisane, neće biti razmatrane.

Pisane prijave sa svim traženim prilozima podnose se na adresu škole, najkasnije u roku od osam dana od dana objave ovog natječaja .

Natječaj traje od 31.8.2016. do 8.9.2016. godine.